Spørgsmål: Jeg havde lidt svært ved at finde ud af hvor jeg skulle poste dette. Vurderede at det var på træning, men der har endnu ikke været nogen reaktion, derfor prøver jeg at poste det her hvor der måske er flere der færdes - Det er da et forsøg værd  Jeg har gået lidt tid og spekuleret over det med legetøj/aktivering til hesten og har bug for lidt erfaringer omkring det, så nu følger der lidt spm jeg håber nogen kan svare på. Har du noget legetøj til din hest? Hvorfor hvorfor ikke? Hvis du har, bruger den det? Hvad oplever du, at din hest får ud af det? Har det nogen effekt på den på nogen måde? Hvad kan man få af forskellige ting til hesten, både i boks, men mest tænker jeg på, om der findes noget man kan smide på folden de kan lege med, blive lidt aktiveret af. Evt noget man kan bruge på banen til træning fra jorden??
Svar: havde min sidste hest, som jeg fik da han var 6 måneder, havde jeg til at starte med en bold hængende inde i hans boks. Den hang fra loftet midt i det hele. Havde fået at vide, af flere, at den slags var føl glade for. Men han brugte den overhovedet ikke.. Til gengæld havde jeg ham opstaldet et sted, hvor de havde nogle skumgummibolde liggende til leg. DET synes han var sjovt. Især skulle den gule af dem ind imellem have tæsk. Den skulle både sparkes til, og ind imellem trampes på.. Altså han kunne finde på at komme blæsende igennem ridehuset, og så stoppede han op, gav den et tramp (det vil sige ikke det var ikke altid han ramte den), og så løb han ellers videre. Nogle gange skød jeg den også efter ham. Dette var dels for at opfordre til leg, dels for at vænne ham til, at der kunne ske lidt af hvert, når han var ude i den virkelige verden.  Jeg synes det er en fin idé, at have nogle legeting, fordi de kan være med til at gøre hesten vant til forskellige ting og sager, så det bliver nervefaste. Dels kan de også bruges som led i aktivering af dem  Håber det var svar nok på dit spørgsmål, ellers bare spørg løs, du er også velkommen til at skrive en pb  /Heidi